pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงมหาดไทย ซักซ้อมแนวทางการใช้จ่ายงบประมาณขององค์กรปกครองส่วนท้องถิ่น เพื่อช่วยเหลือประชาชนกรณีโรคติดเชื้อไวรัสโคโรนา 2019 (โควิด – 19)
วันพฤหัสบดีที่ 9 เมษายน 2563
กระทรวงมหาดไทย ซักซ้อมแนวทางการใช้จ่ายงบประมาณขององค์กรปกครองส่วนท้องถิ่น เพื่อช่วยเหลือประชาชนกรณีโรคติดเชื้อไวรัสโคโรนา 2019 (โควิด – 19)
กระทรวงมหาดไทย ซักซ้อมแนวทางการใช้จ่ายงบประมาณขององค์กรปกครองส่วนท้องถิ่น เพื่อช่วยเหลือประชาชนกรณีโรคติดเชื้อไวรัสโคโรนา 2019 (โควิด – 19)
วันนี้ (9 เม.ย.63) นายฉัตรชัย พรหมเลิศ ปลัดกระทรวงมหาดไทย เปิดเผยว่า ด้วยสถานการณ์ปัจจุบันโรคติดเชื้อไวรัสโคโรนา 2019 (โควิด – 19) ได้มีการแพร่กระจาย ส่งผลกระทบต่อชีวิตประชาชนเป็นวงกว้างทั่วทั้งประเทศ ซึ่งกระทรวงมหาดไทย โดยกรมส่งเสริมการปกครองท้องถิ่นได้รับการหารือจากจังหวัดและองค์กรปกครองส่วนท้องถิ่นถึงแนวทางในการใช้จ่ายงบประมาณขององค์กรปกครองส่วนท้องถิ่นในการดําเนินการตามระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอํานาจหน้าที่ขององค์กรปกครองส่วนท้องถิ่น พ.ศ. 2560 ในกรณีโรคติดเชื้อไวรัสโคโรนา 2019 (โควิด – 19)
นายฉัตรชัย พรหมเลิศ กล่าวว่า เพื่อให้การช่วยเหลือประชาชนตามอํานาจหน้าที่ขององค์กรปกครองส่วนท้องถิ่นกรณีโรคติดเชื้อไวรัสโคโรนา 2019 (โควิด – 19) เป็นไปตามระเบียบฯ ดังกล่าว กระทรวงมหาดไทยได้แจ้งไปยังจังหวัดทุกจังหวัดซักซ้อมแนวทางปฏิบัติการใช้จ่ายงบประมาณขององค์กรปกครองส่วนท้องถิ่นกับผู้บริหารองค์กรปกครองส่วนท้องถิ่น และเจ้าหน้าที่ผู้ปฏิบัติงานที่เกี่ยวข้อง ดังนี้
1. องค์กรปกครองส่วนท้องถิ่นสามารถใช้จ่ายงบประมาณขององค์กรปกครองส่วนท้องถิ่น ในการให้ความช่วยเหลือประชาชนด้านสาธารณภัย การให้ความช่วยเหลือประชาชนด้านการส่งเสริมและพัฒนาคุณภาพชีวิต และการป้องกันและควบคุมโรคติดต่อ
2. การใช้จ่ายงบประมาณขององค์กรปกครองส่วนท้องถิ่นกรณีดังกล่าว ให้ดําเนินการตามระเบียบฯในหมวดหลักเกณฑ์การช่วยเหลือประชาชน โดยใช้จ่ายงบประมาณรายจ่ายประจําปี งบกลาง ประเภทเงินสํารองจ่าย และหมวดอื่น ๆ ที่เกี่ยวข้อง หรือเงินสะสม ตามที่กระทรวงมหาดไทยได้อนุมัติให้ยกเว้นการใช้จ่ายเงินสะสมตามหนังสือกระทรวงมหาดไทย ด่วนที่สุด ที่ มท 0808.2/ว1608 ลงวันที่ 17 มีนาคม 2563 หรือเงินทุนสํารองเงินสะสมหรือโอนงบประมาณไปตั้งจ่ายเป็นค่าใช้จ่ายในการดําเนินการดังกล่าว
นายฉัตรชัย พรหมเลิศ กล่าวเพิ่มเติมว่า กระทรวงมหาดไทยได้เน้นย้ําให้ทุกจังหวัดเร่งซักซ้อมความเข้าใจในการดําเนินการตามระเบียบฯ ดังกล่าวกับผู้บริหารองค์กรปกครองส่วนท้องถิ่นและผู้ปฏิบัติงานที่เกี่ยวข้องเพื่อสามารถดําเนินการช่วยเหลือประชาชนในพื้นที่ได้ และหากพบปัญหาในการปฏิบัติให้จังหวัดหารือมายังกระทรวงมหาดไทย
รัฐบาลไทย-ข่าวทำเนียบรัฐบาล-"บิ๊กน้อย" หน.ผทพ.กรุยทาง ขับเคลื่อนสิ่งประดิษฐ์ “อาชีวะ” สู่ “อุตสาหกรรมภาคใต้” เผยจับคู่ ธุรกิจ 135 คู่ สร้างมูลค่าซื้อขาย กว่า 1,206,000 บาท
วันอังคารที่ 21 สิงหาคม 2561
"บิ๊กน้อย" หน.ผทพ.กรุยทาง ขับเคลื่อนสิ่งประดิษฐ์ “อาชีวะ” สู่ “อุตสาหกรรมภาคใต้” เผยจับคู่ ธุรกิจ 135 คู่ สร้างมูลค่าซื้อขาย กว่า 1,206,000 บาท
พล.อ.สุรเชษฐ์ ชัยวงศ์ หัวหน้าผู้แทนพิเศษของรัฐบาล /รัฐมนตรีช่วยว่าการกระทรวงศึกษาธิการ เป็นประธานโครงการขับเคลื่อน ผลงานนวัตกรรมสิ่งประดิษฐ์อาชีวศึกษา เข้าสู่ระบบอุตสาหกรรมและพาณิชยกรรมตามนโยบายประเทศไทย 4.0
พล.อ.สุรเชษฐ์ ชัยวงศ์ หัวหน้าผู้แทนพิเศษของรัฐบาล /รัฐมนตรีช่วยว่าการกระทรวงศึกษาธิการ เป็นประธานโครงการขับเคลื่อน ผลงานนวัตกรรมสิ่งประดิษฐ์อาชีวศึกษา เข้าสู่ระบบอุตสาหกรรมและพาณิชยกรรมตามนโยบายประเทศไทย 4.0
ซึ่งสํานักงานคณะกรรมการการอาชีวศึกษา จัดขึ้นระหว่างวันที่ 18-20 สิงหาคม 2561 61) ที่วิทยาลัยเทคนิคนครศรีธรรมราช
ภายในงานมีการจัดแสดงนิทรรศการนําผลงานสิ่งประดิษฐ์ ที่ผ่านการคัดเลือกว่าสามารถพัฒนาต่อยอดเข้าสู่อุตสาหกรรมและพาณิชยกรรม จํานวน 259 ผลงาน เพื่อให้สถานประกอบการได้เยี่ยมชม ให้คําแนะนําในการวิจัยต่อยอดผลงานให้ได้มาตรฐานสูงขึ้น
และนําไปสู่การจับคู่ความร่วมมือในการนําผลงานไปใช้งานจริงในระบบอุตสาหกรรมและพาณิชยกรรม
เพื่อเป็นการสร้างโอกาส และส่งเสริมให้นักเรียนอาชีวะ ครู อาจารย์ มีความคิดริเริ่มสร้างสรรค์ นําความรู้ความสามารถ ทักษะ ตลอดจนประสบการณ์ในการประดิษฐ์คิดค้นผลิตภัณฑ์สิ่งประดิษฐ์นวัตกรรมที่มีคุณค่าเข้าสู่เชิงพาณิชย์และการต่อยอดทางธุรกิจอย่างเป็นรูปธรรม ต่อไป
โดยผลการเจรจาระหว่างสถานศึกษาสังกัดอาชีวศึกษา กับภาคเอกชน สหกรณ์พื้นที่ภาคใต้ ตลอดจนภาครัฐ มีการจับคู่ธุรกิจ 135 คู่ สร้างมูลค่าซื้อขายเบื้องต้นไม่น้อยกว่า 1,206,000 บาท เล็งสร้างความร่วมมือตามแนวประชารัฐเพื่อให้เกิดความยั่งยืน
รัฐบาลไทย-ข่าวทำเนียบรัฐบาล-สมอ. ชี้แจงข่าวอันตรายจากอะลูมิเนียมฟอยล์ประกอบอาหาร
วันพฤหัสบดีที่ 10 มกราคม 2562
สมอ. ชี้แจงข่าวอันตรายจากอะลูมิเนียมฟอยล์ประกอบอาหาร
สมอ. ชี้แจงข่าวในโซเชียลมีเดีย ยืนยันการใช้อะลูมิเนียมฟอยล์ประกอบอาหารที่ได้ มอก. ไม่มีอันตราย
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม (สมอ.) กล่าวว่า ตามที่ได้มีการแชร์ข้อมูลในโชเชียล มีเดีย ว่า การใช้อะลูมิเนียมฟอยล์ห่อหุ้มอาหารแล้วนําไปปรุงอาหาร ทําให้มีสารโลหะหนักจากอะลูมิเนียมฟอยล์ปนเปื้อนออกมาในอาหาร ส่งผลต่อระบบประสาท ทําให้เป็นโรคอัลไซเมอร์ โรคกระดูกพรุน และโรคทางเดินหายใจ นั้น
สมอ. ขอชี้แจงว่าการใช้อะลูมิเนียมฟอยล์ที่ได้รับ มอก. ในการประกอบอาหารไม่มีอันตราย โดยผลิตภัณฑ์ดังกล่าว สมอ. ได้กําหนดมาตรฐานแล้ว มอก. เลขที่ 325-2532 อะลูมิเนียมเปลว หรือที่รู้จักกันโดยทั่วไป คือ อะลูมิเนียมฟอยล์ (Aluminium foils) ซึ่งเป็นมาตรฐานทั่วไป ครอบคลุมอะลูมิเนียมเปลวที่มีความหนาตั้งแต่ 0.004 mm – 0.15 mm โดยแบ่งเป็น 4 ประเภท คือ 1) อะลูมิเนียมเปลว ธรรมดา ม้วน
2) อะลูมิเนียมเปลว ธรรมดา แผ่นเรียบ 3) อะลูมิเนียมเปลว ผนึก ม้วน และ 4) อะลูมิเนียมเปลว ผนึก แผ่นเรียบ แต่ละประเภทแบ่งตามลักษณะการใช้งาน เป็น 2 ชนิด คือ ใช้ความร้อน และไม่ใช้ความร้อน และแบ่งตามส่วนประกอบทางเคมี เป็น 3 ชั้นคุณภาพ คือ ชั้นคุณภาพ 1100 ชั้นคุณภาพ 1145 และชั้นคุณภาพ 1235 และเนื่องจากเป็นผลิตภัณฑ์ที่ต้องสัมผัสกับอาหาร มาตรฐานได้กําหนดปริมาณของสารโลหะหนัก คือ ตะกั่ว สารหนู และ แคดเมียม แต่ละธาตุต้องไม่เกิน 0.01 % ซึ่งจะไม่ส่งผลให้เกิดอันตรายต่อผู้บริโภค ดังนั้น การเลือกซื้ออะลูมิเนียมฟอยล์ควรเลือกที่มีเครื่องหมาย มอก. ก็จะได้รับความปลอดภัยจากการใช้ผลิตภัณฑ์ดังกล่าว
เลขาธิการ สมอ. กล่าวเพิ่มเติมว่า มอก. อะลูมิเนียมเปลวหรืออะลูมิเนียมฟอยล์ ที่ สมอ. กําหนดเป็นมาตรฐานนั้น จะมีการควบคุมและทดสอบความปลอดภัยในการใช้งาน เช่น ต้องไม่มีรอยปริ รอยย่น มีความต้านทานแรงดึง ความต้านทานแรงฉีกขาด ปริมาณสารโลหะหนักต้องไม่เกินเกณฑ์ที่กําหนด เป็นต้น ทั้งนี้ เพื่อคุ้มครองผู้บริโภคให้ได้รับความปลอดภัยจากการใช้ผลิตภัณฑ์ดังกล่าว หากผู้บริโภคต้องการทราบข้อมูลเพิ่มเติมสามารถติดต่อได้ที่ สมอ. 0 2202 3518 ,0 2202 3429 หรือที่ facebook สมอ. : www.facebook.com/
รัฐบาลไทย-ข่าวทำเนียบรัฐบาล-คกก.วัคซีนแห่งชาติ เห็นชอบเพิ่มวัคซีน “ฮิบ” ให้เด็กไทย คาดเริ่มใช้ ปี 2562
วันพฤหัสบดีที่ 15 กุมภาพันธ์ 2561
คกก.วัคซีนแห่งชาติ เห็นชอบเพิ่มวัคซีน “ฮิบ” ให้เด็กไทย คาดเริ่มใช้ ปี 2562
คณะกรรมการวัคซีนแห่งชาติ เห็นชอบบรรจุวัคซีนป้องกันโรคฮิบ ในวัคซีนพื้นฐาน เข็มเดียวป้องกันได้ 5 โรค คอตีบ บาดทะยัก ไอกรน ตับอักเสบบี และเยื่อหุ้มสมองอักเสบ ให้เด็กไทยปีละ 7 แสนคน คาดเริ่มใช้ในปีงบประมาณ 2562
วันนี้ (15 กุมภาพันธ์ 2561) ที่ห้องประชุมคณะรัฐมนตรี สํานักเลขาธิการคณะรัฐมนตรี ทําเนียบรัฐบาล พลเอกฉัตรชัย สาริกัลยะ รองนายกรัฐมนตรี ในฐานะประธานคณะกรรมการวัคซีนแห่งชาติ พร้อมด้วย นายแพทย์เจษฎา โชคดํารงสุข ปลัดกระทรวงสาธารณสุข และคณะกรรมการวัคซีนแห่งชาติ เข้าร่วมประชุม คณะกรรมการวัคซีนแห่งชาติ ครั้งที่ 1/2561 เพื่อพิจารณาการเพิ่มนําวัคซีนใหม่ในแผนงานสร้างเสริมภูมิคุ้มกันโรค และยกระดับการบริหารจัดการวัคซีน
พลเอกฉัตรชัย กล่าวว่า คณะกรรมการฯพิจารณาเห็นชอบให้บรรจุวัคซีนป้องกันการติดเชื้อแบคทีเรีย ฮีโมฟีลุส อินฟลูเอนเซ ชนิดบี (Haemophilus influenzae type b Vaccine) หรือเรียกสั้น ๆ ว่า เชื้อฮิบในแผนงานสร้างเสริมภูมิคุ้มกันโรคสําหรับเด็กไทย เนื่องจากโรคเยื่อหุ้มสมองอักเสบจากเชื้อแบคทีเรียฮิบมีความรุนแรงสูง พบการป่วยในเด็กอายุต่ํากว่า 5 ปี ปีละประมาณ 200 ราย แต่มีอัตราการตายสูงถึงร้อยละ 10
ทั้งนี้ จะบรรจุวัคซีนฮิบในรูปแบบวัคซีนรวม 1 เข็ม ป้องกันได้ 5 โรค คือ คอตีบ บาดทะยัก ไอกรน ตับอักเสบบี เยื่อหุ้มสมองอักเสบฮิบ (DTwP-HB-Hib) โดยฉีด 3 ครั้ง ในเด็กอายุ 2, 4 และ 6 เดือน เพื่อให้เด็กไทยที่เกิดใหม่ปีละ 7 แสนคนปลอดภัยจาก 5 โรคที่เป็นสาเหตุการป่วยและเสียชีวิต ซึ่งประเทศส่วนใหญ่ทั่วโลกได้บรรจุและให้บริการวัคซีนป้องกัน 5 โรคดังกล่าวแล้ว พบว่ามีความปลอดภัย ช่วยลดการป่วยและตายได้มาก ทั้งนี้จะเร่งรัดให้มีการดําเนินการให้รวดเร็วขึ้นตามขั้นตอนและกระบวนการ คาดว่าจะสามารถเริ่มใช้วัคซีนป้องกัน 5 โรคได้ในเข็มเดียวในต้นปีงบประมาณ 2562 นี้
สําหรับเรื่องการยกระดับการบริหารจัดการวัคซีน เพื่อให้ประชาชนมีวัคซีนใช้อย่างเพียงพอในภาวะปกติและฉุกเฉิน ลดค่าใช้จ่ายโดยรวม ลดการสูญเสียวัคซีน ที่ประชุมจะติดตามความคืบหน้าอีกครั้งในอีก 1 เดือน
****************************************** 15 กุมภาพันธ์ 2561
รัฐบาลไทย-ข่าวทำเนียบรัฐบาล-“บิ๊กอู๋” เปิดเวทีสัมมนาร่วมรัฐ เอกชน นักวิชาการ ถกทิศทางเพิ่มผลิตภาพแรงงาน สู่การแข่งขันของประเทศ
วันศุกร์ที่ 14 กันยายน 2561
“บิ๊กอู๋” เปิดเวทีสัมมนาร่วมรัฐ เอกชน นักวิชาการ ถกทิศทางเพิ่มผลิตภาพแรงงาน สู่การแข่งขันของประเทศ
รมว.แรงงาน เปิดการสัมมนาฯ ทิศทางการเพิ่มผลิตภาพแรงงาน มุ่งสร้างกลไกการขับเคลื่อนเศรษฐกิจด้านนวัตกรรม ปัญญา เทคโนโลยี และความคิดสร้างสรรค์ เพื่อส่งเสริมศักยภาพในการแข่งขันของประเทศไทยให้ทัดเทียมกับนานาประเทศ
วันนี้ (14 ก.ย.61) พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานในพิธีเปิดการสัมมนาทางวิชาการ เรื่อง ทิศทางการเพิ่มผลิตภาพแรงงานกับการพัฒนาขีดความสามารถในการแข่งขันของประเทศ และร่วมปาฐกถาพิเศษ ในหัวข้อ “การเพิ่มผลิตภาพแรงงานสู่ประเทศไทย 4.0” ณ ห้อง Ballroom 2 ชั้น 3 โรงแรมดิเอมเมอรัลด์ ถนนรัชดาภิเษก กรุงเทพฯ โดยกล่าวว่า จากสถานการณ์ทางโครงสร้างประชากรและตลาดแรงงานของไทย อาทิ การเข้าสู่สังคมผู้สูงอายุ อัตราการเจริญพันธุ์ที่ลดลงในทุกภูมิภาคของประเทศไทย ทําให้สถานการณ์ของกําลังแรงงานในอนาคตประสบกับการลดลงของวัยทํางานและวัยเด็ก และจะมีการพึ่งพิงที่เกิดจากผู้สูงอายุสูงขึ้น ประกอบกับโครงสร้างของจํานวนแรงงานภาคอุตสาหกรรม ภาคการเกษตร และภาคบริการ ไม่เป็นไปในทิศทางเดียวกัน โดยแรงงานภาคการเกษตรซึ่งมีอยู่ถึงประมาณร้อยละ 40 แต่มีผลิตภาพน้อยที่สุด เมื่อเทียบกับภาคอุตสาหกรรมที่มีผลิตภาพสูง จํานวนผู้มีงานทําน้อย รวมถึงปัญหาเชิงโครงสร้างตลาดแรงงาน เช่น การทํางานไม่ตรงกับสาขาที่สําเร็จศึกษา การทํางานต่ํากว่าระดับการศึกษา และคุณภาพแรงงาน ซึ่งประเด็นเหล่านี้ส่งผลต่อผลิตภาพแรงงานทั้งสิ้น
พล.ต.อ.อดุลย์ฯ กล่าวเพิ่มเติมว่า รัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี ได้ให้ความสําคัญกับการเพิ่มผลิตภาพแรงงาน โดยได้นําเรื่องการยกระดับศักยภาพของแรงงาน และการเพิ่มผลิตแรงงาน บรรจุเป็นวาระการดําเนินงานที่สําคัญทั้งในกรอบยุทธศาสตร์ชาติระยะ 20 ปี (2560 – 2579) ในแผนพัฒนาเศรษฐกิจและสังคมแห่งชาติ ฉบับที่ 12 (2560 – 2564) รวมทั้งในกรอบนโยบายการดําเนินงานของกลไกในระดับต่าง ๆ เช่น คณะกรรมการพัฒนาขีดความสามารถในการแข่งขันของประเทศ หรือ กพข. และที่สําคัญคือ ภายใต้นโยบายประเทศไทย 4.0 ที่กําหนดเป้าหมายในการพัฒนาประเทศให้หลุดพ้นจากกับดักประเทศรายได้ปานกลาง และให้มีความมั่นคงอย่างยั่งยืน ด้วยกลไกการขับเคลื่อนเศรษฐกิจด้านนวัตกรรม ปัญญา เทคโนโลยี และความคิดสร้างสรรค์ โดยจะมีการยกระดับขีดความสามารถด้านการวิจัยและการพัฒนาวิสาหกิจที่ขับเคลื่อนด้วยนวัตกรรม การพัฒนาทักษะและงานใหม่เพื่อรองรับการเปลี่ยนแปลงในอนาคต ซึ่งผู้ที่จะได้รับประโยชน์มากที่สุดคือ คนไทยและแรงงานไทยจะเป็นผู้ที่มีความรู้ความสามารถและทักษะที่เพิ่มมากขึ้น
“รัฐบาล โดยกระทรวงแรงงานคงไม่สามารถดําเนินการได้เพียงลําพัง ต้องอาศัยความร่วมมือที่ดีจากทุกภาคส่วน ทั้งหน่วยงานภาครัฐ ภาคเอกชน สถานประกอบการการ และนักวิชาการ ในการร่วมกันส่งเสริมศักยภาพของกําลังแรงงาน ซึ่งเป็นปัจจัยสําคัญในการพัฒนาประเทศในหลากหลายมิติ นําไปสู่การพัฒนาด้านเศรษฐกิจและสังคมโดยรวม เพื่อช่วยส่งเสริมศักยภาพในการแข่งขันของประเทศไทยให้ทัดเทียมกับประเทศต่างๆ ต่อไป” พล.ต.อ.อดุลย์ฯ กล่าวในท้ายสุด
-------------------------------
กองเผยแพร่และประชาสัมพันธ์/
ณัฏฐภัทร์ ชื่นเอี่ยม – ข่าว/
สมภพ ศีลบุตร - ภาพ/
14 กันยายน 2561
รัฐบาลไทย-ข่าวทำเนียบรัฐบาล-​“บิ๊กณัฐ” เปิดกระทรวงกลาโหม แสดงความกตัญญูต่ออดีตผู้บังคับบัญชา พร้อมสืบสาน  พัฒนา ต่อยอด จากรุ่นสู่รุ่น!!
วันพฤหัสบดีที่ 12 กันยายน 2562
​“บิ๊กณัฐ” เปิดกระทรวงกลาโหม แสดงความกตัญญูต่ออดีตผู้บังคับบัญชา พร้อมสืบสาน  พัฒนา ต่อยอด จากรุ่นสู่รุ่น!!
เมื่อวันพุธ ที่ 11 กันยายน 2562 เวลา 10.30 น. พลเอก ณัฐ อินทรเจริญ ปลัดกระทรวงกลาโหม เป็นประธานในการจัดงานพบปะ และรับฟังความคิดเห็นอดีตผู้บังคับบัญชา ณ ห้องพินิตประชานาถ ในศาลาว่าการกลาโหม
เมื่อวันพุธ ที่ 11 กันยายน 2562 เวลา 10.30 น. พลเอก ณัฐ อินทรเจริญ ปลัดกระทรวงกลาโหม เป็นประธานในการจัดงานพบปะ และรับฟังความคิดเห็นอดีตผู้บังคับบัญชา ณ ห้องพินิตประชานาถ ในศาลาว่าการกลาโหม โดยเรียนเชิญ อดีตปลัดกระทรวงกลาโหม รองปลัดกระทรวงกลาโหม และหัวหน้าหน่วยขึ้นตรงสํานักงานปลัดกระทรวงกลาโหม ที่เกษียณอายุราชการ มารับฟังการบรรยายสรุป เพื่อรับทราบการดําเนินงานของสํานักงานปลัดกระทรวงกลาโหมในระยะเวลาที่ผ่านมาจนถึงปัจจุบัน รวมทั้งเป็นการแลกเปลี่ยนความคิดระหว่างอดีตผู้บังคับบัญชา และผู้บังคับบัญชาปัจจุบัน อันจะนําไปสู่การพัฒนาหน่วยให้มีความเจริญก้าวหน้ายิ่งขึ้นไป
ทั้งนี้ พลเอก ณัฐฯ กล่าวว่า ด้วยเกียรติ และศักดิ์ศรีที่อดีตผู้บังคับบัญชาได้ถ่ายทอดส่งต่อมารุ่นสู่รุ่น ได้นํามาสู่การปฏิบัติตามปณิธานที่ว่า “เกียรติภูมิ ศักดิ์ศรี ทวีค่า เทิดราชา คู่ชาติไทยให้สูงส่ง รักษ์ราษฎร์ สร้างสุขใจ ใฝ่ธํารง ชาติมั่นคง เสริมส่งรัฐ วัฒนา” ด้วยการบรรลุภารกิจให้สําเร็จ โดยได้ให้ความสําคัญเรื่องการระดมสมองความคิดจากหัวหน้าหน่วยขึ้นตรงสํานักงานปลัดกระทรวงกลาโหม
ซึ่งที่ผ่านมาได้จัดให้มีการประชุมสัญจรมาแล้วจํานวนหลายครั้งหลายที่ สิ่งสําคัญที่จะบรรลุผลสําเร็จ คือ คน (กําลังพลข้าราชการ) ได้มีการมอบแนวทางการทํางาน มีการฝึกฟื้นฟู เพื่อเสริมสร้างระเบียบวินัย อบรม เสริมสร้างทักษะจัดการศึกษาทั้งในประเทศและต่างประเทศ เพื่อพัฒนาขีดความสามารถ เสริมสร้างแนวความคิด 5 ส./ การจัดการขยะ การดูแลสวัสดิการให้กับกําลังพล จัดระเบียบชุมชนโดยรอบ การพัฒนาคลองคูเมืองเดิม คลองหลอดให้สะอาด สวยงาม การแก้ไขปัญหาคนเร่ร่อน อีกทั้ง ยังสร้างคนรุ่นใหม่ให้เกิดการพัฒนาต่อยอด และส่งต่อให้กับรุ่นต่อๆ ไปเพื่อเกียรติยศศักดิ์ศรี และเพื่อความมั่นคงของประเทศชาติสืบไป
รัฐบาลไทย-ข่าวทำเนียบรัฐบาล-กระทรวงดิจิทัลฯ ถวายพระพรชัยมงคลในโอกาสทรงเจริญพระชนมพรรษา 65 พรรษา สมเด็จพระเจ้าอยู่หัว
วันพฤหัสบดีที่ 3 สิงหาคม 2560
กระทรวงดิจิทัลฯ ถวายพระพรชัยมงคลในโอกาสทรงเจริญพระชนมพรรษา 65 พรรษา สมเด็จพระเจ้าอยู่หัว
กระทรวงดิจิทัลฯ
นางสาวรัจนา เนตรแสงทิพย์ รองปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานในพิธีถวายพระพรชัยมงคล สมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสทรงเจริญพระชนมพรรษา 65 พรรษา วันที่ 28 กรกฎาคม 2560 โดยมีคณะผู้บริหารและข้าราชการกระทรวงฯ พร้อมด้วยผู้บริหารหน่วยงานในสังกัด ร่วมพิธี เมื่อวันที่ 28 กรกฎาคม 2560 ณ บริเวณลานกิจกรรม ชั้น 6 สํานักงานปลัดกระทรวงดิจิทัลฯ อาคารรัฐประศาสนภักดี ศูนย์ราชการเฉลิมพระเกียรติฯ ถนนแจ้งวัฒนะ กรุงเทพฯ
***********************
รัฐบาลไทย-ข่าวทำเนียบรัฐบาล-กระทรวงยุติธรรม รับฟังปัญหาความเดือดร้อนประชาชน พร้อมทั้งหารือแนวทางแก้ไขปัญหาของกลุ่มสมัชชาคนจน
วันพฤหัสบดีที่ 17 ตุลาคม 2562
กระทรวงยุติธรรม รับฟังปัญหาความเดือดร้อนประชาชน พร้อมทั้งหารือแนวทางแก้ไขปัญหาของกลุ่มสมัชชาคนจน
กระทรวงยุติธรรม รับฟังปัญหาความเดือดร้อนประชาชน พร้อมทั้งหารือแนวทางแก้ไขปัญหาของกลุ่มสมัชชาคนจน
ในวันพฤหัสบดีที่ ๑๗ ตุลาคม ๒๕๖๒ เวลา ๑๑.๐๐ น.
ณ ห้องประชุมสํานักงานปลัดสํานักนายกรัฐมนตรี
นายสมพาศ นิลพันธุ์ ที่ปรึกษาสํานักงานปลัดสํานักนายกรัฐมนตรี
นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม
พร้อมด้วยนายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ
รวมทั้งเจ้าหน้าที่กรมคุ้มครองสิทธิและเสรีภาพ และเจ้าหน้าที่กรมบังคับคดี ได้เข้าร่วมประชุม
รับฟังปัญหาความเดือดร้อนและหารือแนวทางการแก้ไขปัญหาของกลุ่มสมัชชาคนจน
ตามบัญชาของพลเอก ประยุทธ์ จันทร์โอชา นายกรัฐมนตรี ที่เร่งรัดให้ทุกกระทรวง
เร่งช่วยเหลือปัญหาความเดือดร้อนของพ่อแม่พี่น้องสมัชชาคนจน
ซึ่งนายสมศักดิ์ เทพสุทิน รัฐมนตรีว่ากระทรวงยุติธรรมได้มอบให้
นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม
ลงพื้นที่รับฟังปัญหาความเดือดร้อนของสมัชชาคนจน ได้ข้อเรียกร้องดังนี้
๑) กรณีพนักงานเอกชน ถูกบริษัท ซูซูกิ (ประเทศไทย) จํากัด บอกเลิกจ้างและจ่ายค่าชดเชย
ไม่เป็นธรรมจนมีการฟ้องร้องต่อศาลแรงงาน ปัจจุบันคดีอยู่ระหว่างขั้นตอนการบังคับคดี
ทั้งนี้แนวทางการช่วยเหลือมอบหมายให้กองทุนยุติธรรม
ให้ความช่วยเหลือกลุ่มผู้ร้องดังกล่าวต่อไป
๒) กรณีกลุ่มชาวบ้าน ถูกกรมป่าไม้ ฟ้องคดีแพ่งและคดีอาญา ขับไล่ให้ออกจากพื้นที่
ปัจจุบันคดีอยู่ในชั้นบังคับคดีโดยข้อเรียกร้องของผู้ร้องขอให้ทุเลาหรือชะลอการบังคับคดี
อย่างไรก็ตามประเด็นข้อเรียกร้องดังกล่าวกรมบังคับคดีรับไว้ดําเนินการ
และจะได้ตรวจสอบข้อมูลเพิ่มเติมและให้ความช่วยเหลือต่อไป
ซึ่งในวันพรุ่งนี้ (๑๘ ตุลาคม ๒๕๖๒) เวลา ๑๑.๐๐ น. ณ ศูนย์ร้องทุกข์ทําเนียบรัฐบาล
กระทรวงยุติธรรม จะหารือร่วมกับกระทรวงแรงงาน เพื่อแก้ไขปัญหาและให้การช่วยเหลือต่อไป
โดยหลังจากหารือกับกลุ่มแกนนําเสร็จ ได้รับการตอบรับจากแกนนํากลุ่มสมัชชาคนจน
นายสามารถฯ ได้พาเจ้าหน้าที่จากกระทรวงยุติธรรมลงพื้นที่คุยกับชาวบ้านที่เดินทางมาปักหลักชุมนุม
โดยบรรยากาศเป็นไปด้วยรอยยิ้ม โดยชาวบ้านได้ปรบมือขอบคุณนายสามารถฯ ผู้ช่วยรัฐมนตรีประจํากระทรวงยุติธรรม
และข้าราชการทุกคนที่เดินทางมารับฟังปัญหา โดยช่วงท้ายนายสามารถฯ
ได้เน้นว่าท่าน นายกรัฐมนตรี พลเอกประยุทธ์ จันทร์โอชา สั่งการให้เร่งช่วยเหลือพี่น้องทุกคนอย่างเร่งด่วน
โดยกระทรวงยุติธรรมมีสายด่วน ๑๑๑๑ กด ๗๗พ่อแม่พี่น้องมีปัญหาอะไรที่เกี่ยวข้องกับกระทรวงยุติธรรม
สามารถโทรศัพท์ติดต่อได้ตลอด ๒๔ ชม.
ทั้งนี้นายสมศักดิ์ เทพสุทิน รัฐมนตรีว่าการกระทรวงยุติธรรม
ได้เร่งให้การช่วยเหลือพ่อแม่พี่น้องประชาชนทุกชนชั้นอย่างเท่าเทียม
กระทรวงยุติธรรมมีศูนย์ยุติธรรมสร้างสุข ที่ได้ทําตามบัญชาของนายกรัฐมนตรี
ว่าทุกกระทรวงจะต้องมีศูนย์ในการรับเรื่องของพ่อแม่พี่น้องประชาชน ดังนั้นจะเห็นได้ว่า
ท่านนายกรัฐมนตรีจริงใจในการแก้ปัญหาของพ่อแม่พี่น้องประชาชน
ชาวบ้านที่ได้มาฟังมีรอยยิ้มเสียงหัวเราะ ทําให้บรรยากาศการพูดคุยเป็นไปได้ราบรื่น
รัฐบาลไทย-ข่าวทำเนียบรัฐบาล-แต่งตั้งคณะกรรมการอำนวยการขับเคลื่อนไทยไปด้วยกัน
วันพุธที่ 19 สิงหาคม 2563
แต่งตั้งคณะกรรมการอํานวยการขับเคลื่อนไทยไปด้วยกัน
วันพุธที่ 19 สิงหาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลแต่งตั้งคณะกรรมการอํานวยการขับเคลื่อนไทยไปด้วยกัน โดยมีนายกรัฐมนตรีเป็นประธาน และมีรัฐมนตรีกระทรวงต่าง ๆ และผู้แทนหน่วยงานที่เกี่ยวข้อง เป็นกรรมการ เพื่อกํากับ ติดตาม เร่งรัด ช่วยเหลือเยียวยา และขับเคลื่อนการแก้ไขปัญหาในระดับพื้นที่ โดยเริ่มจากปัญหาความเดือดร้อนเร่งด่วนให้เกิดผลสัมฤทธิ์อย่างเป็นรูปธรรมและรวดเร็ว และกําหนดให้มีคณะกรรมการขับเคลื่อนไทยไปด้วยกันระดับจังหวัดซึ่งผู้ว่าราชการจังหวัดและผู้แทนส่วนราชการในพื้นที่เป็นกรรมการ ทําหน้าที่บูรณาการทุกภาคส่วนแก้ปัญหาความเดือดร้อนของประชาชน ยกระดับคุณภาพชีวิต และเสริมสร้างศักยภาพในการพัฒนาประเทศตามหลักปรัชญาของเศรษฐกิจพอเพียง แนวคิดชีวิตวิถีใหม่ และการขับเคลื่อนไทยไปด้วยกัน ซึ่งพร้อมเดินหน้าได้ทันที
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมทางหลวงแจ้งปิดการจราจรบนทางหลวงหมายเลข 4 (ถนนเพชรเกษม) ช่วง ต.กุยบุรี และ ต.อ่าวน้อย จ.ประจวบคีรีขันธ์
วันพฤหัสบดีที่ 20 เมษายน 2560
กรมทางหลวงแจ้งปิดการจราจรบนทางหลวงหมายเลข 4 (ถนนเพชรเกษม) ช่วง ต.กุยบุรี และ ต.อ่าวน้อย จ.ประจวบคีรีขันธ์
กรมทางหลวง (ทล.) กระทรวงคมนาคม แจ้งปิดการจราจรบนทางหลวงหมายเลข 4 (ถนนเพชรเกษม) ช่วง ต.กุยบุรี อ.กุยบุรี และ ต.อ่าวน้อย อ.เมือง จ.ประจวบคีรีขันธ์ ระหว่างวันที่ 19 เมษายน - 28 พฤษภาคม 2560 เพื่อดําเนินการปรับปรุงผิวจราจรตามโครงการบูรณะโครงข่ายทางสายหลัก
นายธานินทร์ สมบูรณ์ อธิบดีกรมทางหลวง กล่าวว่า ทล. โดยแขวงทางหลวงประจวบคีรีขันธ์ (หัวหิน) ดําเนินโครงการบูรณะทางผิวแอสฟัลท์บนทางหลวงหมายเลข 4 (ถนนเพชรเกษม) สาย อ.ปราณบุรี - ประจวบคีรีขันธ์ ตอน 2 ระหว่าง กม.276+000 - 279+139 และ กม.303+498 - 304+500 ระยะทาง 31.835 กิโลเมตร จึงมีความจําเป็นต้องปิดการจราจรชั่วคราวบริเวณดังกล่าว ระหว่างวันที่ 19 เมษายน - 28 พฤษภาคม 2560 ดังนี้
ช่วงที่ 1 พื้นที่ ต.กุยบุรี อ.กุยบุรี ระหว่าง กม.276+900 - 279+139 (บริเวณบ้านหนองหมู - บ้านบน) ด้านขวาทางฝั่งขาขึ้นกรุงเทพฯ ระยะทาง 2.239 กิโลเมตร ตั้งแต่วันที่ 19 เมษายน - 28 พฤษภาคม 2560 เป็นระยะเวลา 40 วัน โดยให้รถทุกชนิดเบี่ยงไปวิ่งสวนทาง ด้านซ้ายทางฝั่งขาล่องใต้
ช่วงที่ 2 พื้นที่ ต.อ่าวน้อย อ.เมือง ระหว่าง กม.303+498 - 304+500 (บริเวณบ้านบึง) ด้านขวาทาง ฝั่งขาขึ้นกรุงเทพฯ ระยะทาง 1.002 กิโลเมตร ตั้งแต่วันที่ 19 เมษายน - 18 พฤษภาคม 2560 เป็นระยะเวลา 30 วัน โดยให้รถทุกชนิดเบี่ยงไปวิ่งสวนทาง ด้านซ้ายทางฝั่งขาล่องใต้
ทั้งนี้ ทล. ขออภัยในความไม่สะดวกมา ณ โอกาสนี้ และขอความร่วมมือผู้ใช้รถใช้ถนน “ขับรถมีน้ําใจ รักษาวินัยจราจร” ปฏิบัติตามป้ายแนะนํา เพื่อลดการเกิดอุบัติเหตุ สามารถสอบถามข้อมูลเพิ่มเติมได้ที่ แขวงทางหลวงประจวบคีรีขันธ์ (หัวหิน) โทร 0 3251 1223 หรือสายด่วนกรมทางหลวง 1586 (โทรฟรีตลอด 24 ชั่วโมง)
รัฐบาลไทย-ข่าวทำเนียบรัฐบาล-คำสั่งสำนักนายกรัฐมนตรีที่ ๗๖ / ๒๕๖๓
วันพุธที่ 18 มีนาคม 2563
คําสั่งสํานักนายกรัฐมนตรีที่ ๗๖ / ๒๕๖๓
เรื่อง จัดตั้งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19)
รัฐบาลไทย-ข่าวทำเนียบรัฐบาล-“งานศิลปาชีพประทีปไทย OTOP ก้าวไกลด้วยพระบารมี ครั้งที่ 5” 5 วัน ประชาชนช็อปกว่า 2.5 แสนคน ยอดจำหน่ายแตะ 450 ล้านบาท
วันอังคารที่ 23 สิงหาคม 2559
“งานศิลปาชีพประทีปไทย OTOP ก้าวไกลด้วยพระบารมี ครั้งที่ 5” 5 วัน ประชาชนช็อปกว่า 2.5 แสนคน ยอดจําหน่ายแตะ 450 ล้านบาท
“งานศิลปาชีพประทีปไทย OTOP ก้าวไกลด้วยพระบารมี ครั้งที่ 5” 5 วัน ประชาชนช็อปกว่า 2.5 แสนคน ยอดจําหน่ายแตะ 450 ล้านบาท
วันนี้ (17 ส.ค. 59)นายชยพล ธิติศักดิ์ รองปลัดกระทรวงมหาดไทย ในฐานะโฆษกกระทรวงมหาดไทยเปิดเผยว่า ตามที่กระทรวงมหาดไทย โดยกรมการพัฒนาชุมชนได้จัดงาน“ศิลปาชีพประทีปไทย OTOP ก้าวไกลด้วยพระบารมี ครั้งที่ 5”ภายใต้แนวคิด “UNSEEN ผ้าไทยสีสันแพรพรรณแห่งอาเซียน” ในระหว่างวันที่ 12 – 20 สิงหาคม 2559 ณ ชาเลนเจอร์ 1–3 IMPACT เมืองทองธานี เพื่อร่วมเฉลิมพระเกียรติสมเด็จพระนางเจ้าฯ พระบรมราชินีนาถ เนื่องในโอกาสมหามงคลเฉลิมพระชนมพรรษาครบ 7 รอบ 84 พรรษา 12 สิงหาคม 2559 และประชาสัมพันธ์ผลงานของมูลนิธิส่งเสริมศิลปาชีพในสมเด็จพระนางเจ้าฯ พระบรมราชินีนาถ และส่งเสริมให้ผู้ประกอบการ OTOP ได้นําสินค้ามาจัดแสดงและจําหน่ายภายในงาน โดยมีผลิตภัณฑ์ OTOP ที่ได้รับการคัดสรรจากทั่วประเทศมาออกร้านกว่า 2,500 บูธ
สําหรับในช่วง 5 วันที่ผ่านมาของการเปิดจําหน่ายสินค้าได้รับการตอบรับอย่างดีจากพี่น้องประชาชน มีผู้เข้าเยี่ยมชมและเลือกซื้อสินค้าภายในงานแล้วกว่า 2.5 แสนคน มียอดจําหน่ายจนถึงเมื่อวานนี้ (16 ส.ค.) รวมกว่า 450 ล้านบาท ซึ่งสินค้าขายดี 3 อันดับแรก ได้แก่ กลุ่มผ้าและเครื่องแต่งกาย มียอดจําหน่าย 233 ล้านบาท รองลงมา คือ ของใช้และของตกแต่ง ยอดจําหน่าย 71 ล้านบาท และอันดับ 3 เป็นกลุ่มอาหารสุดยอดความอร่อยจากทั่วไทย 51 ล้านบาท
การจัดงานในครั้งนี้ กระทรวงมหาดไทยมีความภาคภูมิใจเป็นอย่างยิ่งที่ได้เป็นส่วนหนึ่งในการอนุรักษ์และสืบสานภูมิปัญญาไทย โดยได้นําสุดยอดผ้าทอโบราณแห่งรัตนโกสินทร์ หรือผ้าทอชื่อดังหนึ่งเดียวในสยาม จาก 23 จังหวัด มาจัดแสดงภายในงาน รวมทั้งมีการประกวดผ้าไทยกว่า 1,000 ผืน เพื่อเผยแพร่ภูมิปัญญาท้องถิ่น 9 ประเภท ได้แก่ ผ้าไหมมัดหมี่ ผ้าไหมลายขัดทอมือ ผ้าไหมหางกระรอกทอมือ ผ้ายกไหมทอมือ ผ้าไหมแพรวาเกาะ ผ้าไหมขิดทอมือ ผ้าซิ่นตีนจกไหม ผ้าบาติก และผ้าชาติพันธุ์จาก 76 จังหวัด และกิจกรรมไฮไลท์ การแสดงและการจําหน่ายผ้าอาเซียน + 3 (จีน ญี่ปุ่น เกาหลีใต้) ซึ่งนับเป็นการจัดแสดงผลิตภัณฑ์ผ้าทอแห่งอาเซียนครั้งยิ่งใหญ่ที่สุด นอกจากนี้ ภายในงานผู้ประกอการสามารถออกใบกํากับภาษีให้กับลูกค้าเพื่อนําไปลดหย่อนภาษีตามมาตรการกระตุ้นเศรษฐกิจของรัฐบาลได้อีกด้วย
กระทรวงมหาดไทย ขอเชิญชวนพี่น้องประชาชนที่สนใจเข้าเที่ยวชมและจับจ่ายใช้สอยภายในงาน “ศิลปาชีพประทีปไทย OTOP ก้าวไกลด้วยพระบารมี ครั้งที่ 5” ซึ่งจะมีขึ้นถึงวันเสาร์ที่ 20 สิงหาคมนี้ ณ อาคารชาเลนเจอร์ 1–3 IMPACT เมืองทองธานี ทั้งนี้คาดว่าในช่วงวันที่เหลือจะมีพี่น้องประชาชนเข้าชมงานและเลือกซื้อสินค้าอย่างคับคั่ง คาดการณ์ว่ายอดจําหน่ายสินค้าตลอดงานไม่ต่ํากว่า 800 ล้านบาทตามเป้าหมายที่กําหนดไว้อย่างแน่นอน.
รัฐบาลไทย-ข่าวทำเนียบรัฐบาล-รัฐบาลเร่งรัดพัฒนาเศรษฐกิจและสังคมจังหวัดชายแดนภาคใต้
วันพุธที่ 11 เมษายน 2561
รัฐบาลเร่งรัดพัฒนาเศรษฐกิจและสังคมจังหวัดชายแดนภาคใต้
รัฐบาลเร่งรัดพัฒนาเศรษฐกิจและสังคมจังหวัดชายแดนภาคใต้ เพื่อสร้างความอยู่ดีกินดีแก่ประชาชน
รัฐบาลเร่งรัดพัฒนาเศรษฐกิจและสังคมจังหวัดชายแดนภาคใต้
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเร่งรัดพัฒนาเศรษฐกิจและสังคมจังหวัดชายแดนภาคใต้ เพื่อสร้างความอยู่ดีกินดีแก่ประชาชน โดยให้ขยายกําลังการผลิตปาล์มน้ํามัน และเตรียมมาตรการรองรับราคาปาล์มน้ํามัน จัดสรรพื้นที่สาธารณะเพื่อปลูกมะพร้าวและส่งเสริมให้ภาครัฐ เอกชน ประชาชนบริหารจัดการร่วมกัน ส่งเสริมการผลิตไฟฟ้าชีวมวล ให้แล้วเสร็จในปีนี้ ก่อสร้างท่าเทียบเรือปัตตานีและท่าอากาศยานเบตงให้แล้วเสร็จโดยเร็ว สร้างแพคเกจและกิจกรรมการท่องเที่ยวชุมชนให้เชื่อมโยงกับวิถีชีวิตเกษตร โดยเน้นสร้างเรื่องราวให้น่าสนใจเพื่อดึงดูดนักท่องเที่ยว รวมทั้งพัฒนาการศึกษาที่เน้นให้คนมีอาชีพและส่งเสริมหลักสูตร 2 ภาษา ทั้งนี้ นายกรัฐมนตรีกําชับให้หน่วยที่เกี่ยวข้องดําเนินการอย่างรวดเร็วและเกิดประโยชน์สูงสุด
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี